Csöngettek a szomszédnak mielõtt kimenekültek az égõ lakásból
A július eleji csongrádi lakástûzben nyolc lakás és azok tetõtere vált a tomboló tûz martalékává. A károsultak egyike Petrovszki Pál, aki egyedül neveli két fiát. A lakásuk közvetlen a tûzfészek mellett volt.
- A barátnõmmel ültünk a kanapén, amikor hatalmas durranásra lettünk figyelmesek a tetõtér felõl. Felszaladtam a lépcsõn, és az ott levõ csapóajtót felnyitva benéztem a tetõtérbe - emlékezett vissza a tûzesetre, Petrovszki Péter. A fiú édesapja, Pál ekkor vidéken tartózkodott, a nagyobbik fia volt otthon a kedvesével.
- Hatalmas füstöt és felém törõ lángokat láttam. Azonnal leszaladtam, közben kiabáltam a kedvesemnek, hogy: Tûz van, menjünk! – és már hívtam is az édesapám telefonon, aki hitetlenül fogadta a hírt.
A fiatalok felkaptak egy nejlon táskát, amiben néhány irat volt, és azzal menekültek ki a már égõ lakásból. A nagy ijedtség ellenére Péter megõrizte a lélekjelenlétét és párjával együtt minden lakásba becsöngettek, hogy menekülésre szólítsák fel az ott lakókat. Péteren egy fürdõnadrág, egy póló és egy papucs volt - ennyi maradt neki a tûz után.

Bár a tûzoltók - akik a környék több településeirõl érkeztek az 5-ös fokozatú tûz oltására - mindent megtettek a lángok mielõbbi megfékezéséért, mégis sokaknak egy élet munkája semmisült meg kevesebb, mint egy óra alatt a lángok között.
A családfõ fél órával a fiától kapott vészhívás után ért haza. Lezárt terület, serénykedõ rendõrök, mentõsök, tûzoltók és a lángokban álló lakásának a látványa fogadta. Teljesen összetört.
Másnap, amikor már bemehettek a romok közé döbbenetes látvány fogadta õket. Az ajtón belépve lakásuk üszkös romokban állt. A tûz mindent elemésztett, amit csak lehetett. A hatalmas hõtõl megolvadt CD-k, DVD-k szinte kifolytak a tartójukból, a falra ráégett a korábban ott lévõ képek nyoma, megolvadt az LCD TV és a hifi is, szénné égett a kanapé is amelyen Péterék ültek a robbanáskor, nem maradt semmi használható állapotban. 
Tetézi a bajukat, hogy a családjukat nemrégiben ért tragédia miatt elmaradt a biztosításuk újra kötése. - Akkor nem ez volt a fontos, utána pedig elfelejtettem. A társasháznak van közös biztosítása, ami tartalmaz felelõsség biztosítást is, ez talán fedezheti a dologi kárt, ha szerencsénk van, de ezt majd a biztosító mondja meg. Szétégett, tönkrement mindenünk, amiért eddig dolgoztunk – mondta elkeseredetten.
Az egykori tetõtérbe a lépcsõ megmaradt fémvázán mentünk fel. A tetõ teljesen eltûnt, mindenütt üszkös gerendák, olvadt fém és üveg, égett papír, beszakadt ablakkeret maradványok, földön fekvõ kazán - a tûzben meglágyultak a colos fém csövek, és így „lefeküdt". A hatalmas hõtõl és lángoktól ledurrogott az összes csempe a falakról. Megolvadt a kád, a mosógép is.
- A fényképek 60-70 százaléka szerencsére megmarad, mert zárt szekrényben tartottuk õket, de az album kívülrõl megbarnult így is. Félig megégett a diploma és a nyelvvizsga bizonyítvány is. Valahogy majd ezeket is pótolnunk kell a sok irattal együtt. A polgármester úr megígérte, hogy amiben csak tud, segít, többek között jogi képviselõt találni – mondta el Petrovszki Pál.
Csongrád tûz